Diari Oficial de la Generalitat Valenciana


Sumari del DOGV 1454, del 02-01-1991 (1991/819817)

DECRET 195/1990, de 10 de desembre, del Consell de la Generalitat Valenciana, pel qual s'accepta la cessió d'ús, a títol gratuït, de l'immoble situat a València, carrer de Baix, núm. 25, denominat «Palau de Raga», pel termini de trenta anys.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/12/10/195/dof/vci/html**

### Dades del document

Número de DOGV
:   1454

Data del DOGV
:   02-01-1991

Secció del DOGV
:   DISPOSICIONS GENERALS

Número del document
:   1991/819817


Data del document
:   10-12-1990

Organisme emissor
:   Conselleria d'Economia i Hisenda

Tipus de document
:   Decret

Decret 195/1990, de 10 de desembre, del Consell de la Generalitat Valenciana, pel qual s'accepta la cessió d'ús, a títol gratuït, de l'immoble situat a València, carrer de Baix, núm. 25, denominat "Palau de Raga", pel termini de trenta anys.  
Mitjançant Conveni, subscrit entre l'Ajuntament de València i la Conselleria de Treball i Seguretat Social, amb data 23 de juny de 1989, l'Ajuntament de València, entre d'altres immobles, cedia a la Generalitat Valenciana l?ús, pel termini de trenta anys, de l?edifici situat en el carrer de Baix, núm. 25, de València, denominat «Palau de Raga».  
La Generalitat Valenciana haurà de rehabilitar en un termini de tres anys l?edifici, i la cessió es realitzarà amb la condició resolutòria de destinar l?immoble a equipaments cívics, socials i assistencials.  
El Conveni esmentat fou aprovat per l'Ajuntament de València mitjançant l'acord plenari pres amb data 29 de juny de 1989, i que va ser ratificat per Acord del Consell de la Generalitat Valenciana de data 17 de juliol de 1989.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Consell l'acceptació de la cessió assenyalada.  
Per tot això, a proposta del Conseller d'Economia i Hisenda, i amb la prèvia deliberació del Consell de la Generalitat Valenciana, en sessió celebrada el dia 10 de desembre de 1990,  
DECRETE:  
Article primer  
S'accepta la cessió d'ús a títol gratuït, pel termini de trenta anys, de l'immoble següent:  
Urbana. Casa situada a la ciutat de València, número 25 del carrer de Baix, composta de planta baixa amb cotxeres, quadres, porteries, jardí i aigua de peu per al seu rec, presa de la sèquia de Robella; entresol en una meitat de l'edifici i dues escales que condueixen a sengles principals, i escala interior d?accés a unes golfes amb grans finestres que recauen a la façana; té mil sis-cents cinquanta-tres metres i seixanta-cinc decímetres quadrats, dels quals estan edificats nou-cents noranta metres; confronta tot l'edifici, per la dreta, amb el carrer del Mesó de Morella; per l'esquerra, amb la cosa dels hereus del Sr. Juan Bautista Janini; i per darrere, amb el carrer de l'Hort de Raga.  
Aquesta finca està inscrita en el Registre de la Propietat de València, núm. 10, al tom 2.250, llibre 41 de la secció de Serrans, foli 105, finca 1.029, inscripció sisena, d'11 de desembre de 1986.  
Article segon  
La cessió gratuïta abans esmentada, comporta el compromís per part de la Generalitat Valenciana de rehabilitar, en el termini de tres anys, l?edifici, i s'acceptarà la cessió amb la condició resolutòria de destinar l?immoble a equipaments cívics, socials i assistencials.  
Article tercer  
El dret d'ús cedit s'haurà d'incorporar a l?Inventari General de Béns i Drets de la Generalitat Valenciana.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 10 de desembre de 1990.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI